Μανταλένα (τραγουδίστρια)

Η **Μανταλένα** (Γιαννιτσά, 1947 - Αθήνα, 1988), καλλιτεχνικό ψευδώνυμο της Αικατερίνης Μπότση, ήταν Ελληνίδα τραγουδίστρια, η οποία συνεργάστηκε με τον συνθέτη, τραγουδοποιό και λαϊκό τραγουδιστή, Γιώργο Ζαμπέτα.

## Βιογραφία
Γεννήθηκε το 1947 στα Γιαννιτσά, όπου και πέρασε τα παιδικά της χρόνια προερχόμενη από φτωχή αγροτική οικογένεια. Η καταγωγή της ήταν από το Δολό του νομού Ιωαννίνων. 

Το όνομα ‘’Μανταλένα’’ ήταν το καλλιτεχνικό της ψευδώνυμο, ενώ το πραγματικό της όνομα ήταν Αικατερίνη Μπότση. Από μικρή είχε μεγάλο ταλέντο στο τραγούδι και έκανε όνειρα για να γίνει τραγουδίστρια. Μόλις σε ηλικία οκτώ χρόνων της δόθηκε η ευκαιρία και έλαβε μέρος στην εκπομπή «Νέα Ταλέντα» του Γιώργου Οικονομίδη.

Ξεκίνησε να εργάζεται ως τραγουδίστρια από την ηλικία των 15 ετών, αρχικά σε συνεργασία με Μπάμπη Μπακάλη. Το 1965 ο Μπακάλης την πρότεινε στον συνθέτη Γιώργο Ζαμπέτα που τότε εκτίμησε την ιδιαίτερα όμορφη φωνή της. Έτσι ξεκίνησε η Μανταλένα ως παρτενέρ του Ζαμπέτα αρχικά στο κέντρο «Ξημερώματα», και μετά από λίγα χρόνια στο μουσικό κέντρο, «Παλατάκι». Από τότε και για πολλά χρόνια συνεργάστηκε με τον Ζαμπέτα και ερμήνευσε σπουδαία τραγούδια, όπως «Άκου τ’ αηδόνια», «Πόρτα κλειστή τα χείλη σου», «Εδώ αρχίζει μια ζωή». Εμφανίστηκε επίσης και σε αρκετές ελληνικές ταινίες, όπως «Σήκω χόρεψε συρτάκι», «Πατέρα κάτσε φρόνιμα» κ.α.

Πέθανε στις 25 Νοεμβρίου του 1988 - ανήμερα της γιορτής της - από ανακοπή καρδιάς σε ηλικία μόλις 41 ετών.

## Δισκογραφία
Η Μανταλένα τραγούδησε αρκετούς δίσκους 45 στροφών:

* Μοίρα μου καταραμένη (Γιώργος Μανισαλής – Κώστας Βίρβος) Μανταλένα (Odeon DSOG-2902, 1962)
* Φεύγω φεύγω φεύγω (Κώστας Βίρβος) Μανταλένα – Πέτρος Αναγνωστάκης (Odeon DSOG-2903, 1962)
* Καλά να πάθω (Πέτρος Ιγγλέσης – Κώστας Βίρβος) Μανταλένα (Parlophone GDSP – 2754, 1963)
* Λυπήσου με (Ιωάννης Ηλιάδης) Μανταλένα (Parlophone GDSP – 2764, 1963)
* Στου χωρισμού το μαρτύριο (Μπάμπης Μπακάλης) Μπάμπης Μαρκάκης – Μανταλένα (Parlophone GDSP – 2809, 1963)
* Τους γέρους γονείς σου να μην ξεχάσεις (Μπάμπης Μπακάλης) Πέτρος Αναγνωστάκης – Μανταλένα (Odeon DSOG – 3110, 1964)
* Πέρα από τη θάλασσα (Γιάννης Μαρκόπουλος – Ερρίκος Θαλασσινός) Μανταλένα (Parlophone GDSP – 3131, 1966)
* Πόρτα κλειστή τα χείλη σου (Γιώργος Ζαμπέτας – Δημήτρης Χριστοδούλου) Μανταλένα (Parlophone GDSP – 3131, 1966)
* Παλικάρι απ’ το Βαρδάρη (Γιώργος Μητσάκης) Μανταλένα – Δημήτρης Τζανής (Odeon DSOG- 3327, 1967)
* Γέμισε το ποτήρι (Γιώργος Μητσάκης) Μανταλένα – Δημήτρης Τζανής (Odeon DSOG- 3327, 1967)
* Τα κλειδιά του Κώστα (Γιώργος Μητσάκης) Δημήτρης Τζανής – Μανταλένα (Odeon DSOG – 3328, 1967)
* Εδώ αρχίζει μια ζωή (Γιώργος Ζαμπέτας – Βαγγέλης Γκούφας) Μανταλένα (Odeon DSOG -3338, 1967)
* Άκου τ’ αηδόνια (Γιώργος Ζαμπέτας – Χαράλαμπος Βασιλειάδης) Μανταλένα (Odeon DSOG -3338, 1967)
* Τα βήματα (Γιώργος Ζαμπέτας – Πυθαγόρας) Μανταλένα (Odeon DSOG -3372, 1967)
* Γεια σου φίλε (Γιώργος Ζαμπέτας – Ηλίας Καραμανέας) Μανταλένα – Γιώργος Ζαμπέτας (Odeon DSOG -3372, 1967)
* Αγάπη δίχως πείσματα (Στέφανος Βαρτάνης) Μανταλένα – Μπάμπης Τσετίνης (Parlophone GDSP – 3152, 1967)
* Ψάχνω να βρω καρδιά να μ’ αγαπήσει (Στέφανος Βαρτάνης) Μανταλένα (Parlophone GDSP – 3152, 1967)
* Για θυμήσου (Γιώργος Ζαμπέτας – Χαράλαμπος Βασιλειάδης) Μανταλένα – Μάριος Κώστογλου (Parlophone GDSP – 3203, 1967)
* Στο παγερό ξημέρωμα (Γιώργος Ζαμπέτας – Χαράλαμπος Βασιλειάδης) Μανταλένα – Μάριος Κώστογλου (Parlophone GDSP – 3203, 1967)
* Η νυχτερίδα (Γιώργος Ζαμπέτας – Χαράλαμπος Βασιλειάδης) Μανταλένα – Γιώργος Ζαμπέτας (Parlophone GDSP – 3242, 1967)
* Το σπίτι μας (Γιώργος Ζαμπέτας – Ηλίας Καραμανέας) Μανταλένα – Γιώργος Ζαμπέτας (Parlophone GDSP – 3242, 1967)
* Γιατί Θανάση μου γιατί (Γιώργος Ζαμπέτας – Διονύσης Τζεφρώνης) Μανταλένα – Γιάννης Κοζαδινός (Parlophone GDSP – 3257, 1968)
* Το μόνιππο (Γιώργος Ζαμπέτας – Χαράλαμπος Βασιλειάδης) Μανταλένα – Γιάννης Κοζαδινός (Parlophone GDSP – 3257, 1968)
* Ο άντρας θέλει προσοχή (Γιώργος Ζαμπέτας) Σταύρος Χατζηδάκης – Μανταλένα (Polydor NHH – 076011, 1969)
* Βαρυχειμωνιές (Γιώργος Ζαμπέτας – Διονύσης Τζεφρώνης) Μανταλένα (Polydor NHH – 076011, 1969)
* Μπουζούκι μου παλιόφιλε (Γιώργος Ζαμπέτας – Χαράλαμπος Βασιλειάδης) Σταύρος Χατζηδάκης – Μανταλένα (Polydor NHH – 076012, 1969)
* Τις νύχτες (Γιώργος Ζαμπέτας – Δημήτρης Χριστοδούλου) Μανταλένα (Polydor NHH – 076012, 1969)
* Ο άντρας θέλει προσοχή (Γιώργος Ζαμπέτας) Σταύρος Χατζηδάκης – Μανταλένα (Polydor NHH – 2061011, 1969)
* Βαρυχειμωνιές (Γιώργος Ζαμπέτας – Διονύσης Τζεφρώνης) Μανταλένα (Polydor NHH – 2061011, 1969)

## Παραπομπές


## Εξωτερικοί σύνδεσμοι
* "Άκου τ’ αηδόνια" (στη ταινία Δόκτωρ Ζι Βέγγος, 1968)

Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές